ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቀዳመይቲ ሚኒስተር ሼክ ሓሲና ኣብ መረጻ ባንግላድሽ ተዓዊታ 31 ታሕሳስ 2018 ምንጪ ስእሊ, Reuters መግለጺ ስእሊ, ካብ 2009 ጀሚራ ኣብ ስልጣን ዝፀንሐት ቀዳመይቲ ሚኒስተር ሸሕ ሓሲና ኣብ መረጻ ባንግላድሽ ድምፃ ሂባ ቀዳመይቲ ሚኒስተር ባንግላድሽ ሸኽ ሓሲና ኣብ`ቲ ዝተገብረ ምርጫ ብዓብላሊ ድምጺ ድሕሪ ምዕዋታ ንሳልሳይ እዋን ነታ ሃገር ክትመርሓ ምዃና ኮሚሽን መረጻ`ታ ሃገር ኣፍሊጡ። እቲ ንሳ እትመርሖ ገዛኢ ሰልፊን መሻርኽቱን 288 ካብ 300 መናብር ባይቶ`ታ ሃገር ተዓዊቶም። እዚ ድማ እቲ ሰልፊ ቅድሚ ሕጂ ካብ ዘመዝገቦም ዓወታት እቲ ዝዓበየ`ዩ። ተቓወምቲ ውድባት ግን ነቲ ጎነጽን ምፍርራሕን ምትላልን ዝበዝሖ `መስሓቕ` ዝበልዎ ምርጫ ኮኒኖም። ንሳቶም ሸውዓት መናብር ጥራይ ድሕሪ ምርካቦም ዳግማይ ምርጫ ክካየድ ጠሊቦም ኣለዉ። ብሩህ ቁጠባዊ ዕድላት ኣብ ኤርትራ ኤርትራ፡ "ምሕታት'ዶ ሓጢኣት'ዩ?" `ኮሚሽን ምርጫ ነዚ መስሓቕ ዝኾነ ውጽኢት ብቕልጡፍ ክስርዞ ንሓትት` ኢሉ መራሒ ተቓዋሚ ሰልፊ ካማል ሖሳይን። `ብዝተኻእለ መጠን ኣብ ሓጺር እዋን ኣብ ትሕቲ ሓደ ዘይሻራዊ መንግስቲ ሓድሽ ምርጫ ክካየድ ንጠልብ` ኢሉ ንሱ። ኮሚሽን ምርጫ ባንግላድሽ ንማዕከን ዜና ሮይተርስ ኣብ ዝሃቦ መግለጺ፡ ኣብ`ቲ ምርጫ ምትላላት ነይሩ ዝብሉ ጠቐነታት `ካብ መላእ`ታ ሃገር` ከምዝሰምዐ ድሕሪ ምግላጽ፡ ክምርምሮ ምዃኑ ሓቢሩ። ኣብ መንጎ ደገፍቲ መራሒ ሰልፊን ተቓወምቲ ውድባት ዝተገብረ ጎነጽ ብውሑዱ 17 ሰባት ሞይቶም። እንታይ`ዮም`ቶም ጠቐነታት?
